L'Ordre ENS/165/2017, de 21 de juliol, modificada per l'Ordre ENS/84/2018, de 19 de juny (DOGC núm. 7650, de 26.6.2018) aprova les bases reguladores del procediment de concessió de subvencions destinades al finançament de despeses de personal dels monitors de menjador, esbarjo i transport dels centres educatius privats concertats d'educació especial.
L'apartat 1 de les bases reguladores estableix que l'objecte de les bases és establir el procediment de concessió de subvencions als centres privats concertats d'educació especial destinades al finançament de les despeses de personal dels monitors de menjador, esbarjo i/o transport, durant el curs escolar objecte de la convocatòria.
La Resolució EDU/2193/2019, de 12 de juliol, va obrir el procediment de convocatòria pública per a la concessió de subvencions destinades al finançament de despeses de personal dels monitors de menjador, esbarjo i transport dels centres educatius privats concertats d'educació especial per al curs 2019-20.
La Resolució EDU/308/2020, de 6 de febrer, va resoldre la convocatòria pública per a la concessió de subvencions destinades al finançament de despeses de personal dels monitors de menjador, esbarjo i transport dels centres educatius privats concertats d'educació especial per al curs 2019-20.
D'acord amb l'apartat 11 de les bases reguladores els centres durant el mes de març han justificat la subvenció per al període comprés entre setembre i febrer, i d'acord amb l'apartat 12 de les bases reguladores el Departament d'Educació ha tramitat l'import de la subvenció en pagaments mensuals fins al corresponent al mes de febrer.
L'article 1 de la Resolució SLT/719/2020, de 12 de març, per la qual s'adopten mesures addicionals per a la prevenció i el control de la infecció pel SARS-CoV-2 adopta com a mesura preventiva el tancament de tots els centres i serveis del Servei d'Educació de Catalunya, en qualsevol dels ensenyaments que l'integren d'acord amb l'article 51 de la Llei 12/2009, del 10 de juliol, d'educació, i amb independència de la titularitat pública o privada del centre o servei i el seu sistema de finançament a partir del dia 13 de març de 2020 i aquesta mesura continua vigent.
La Resolució del conseller d'Educació de 25 de maig de 2020, aprova prosseguir amb la tramitació del procediment corresponent a l'Ordre de segona modificació de l'Ordre ENS/165/2017, de 21 de juliol, per la qual s'aproven les bases reguladores del procediment de concessió de subvencions destinades al finançament de despeses de personal dels monitors de menjador, esbarjo i transport dels centres educatius privats concertats d'educació especial, d'acord amb l'apartat quart de la disposició addicional tercera del Reial decret 463/2020, de 14 de març.
L'article 5.1 del Decret llei 8/2020, de 24 de març, de modificació parcial del Decret llei 7/2020, de 17 de març, de mesures urgents en matèria de contractació pública, de salut i gestió de residus sanitaris, de transparència, de transport públic i en matèria tributària i econòmica, i d'adopció d'altres mesures complementàries, estableix que els òrgans concedents de subvencions i ajuts podran adoptar mesures de flexibilització, d'acord amb la normativa de subvencions i de procediment administratiu comú, amb relació a les condicions establertes a les bases reguladores i convocatòries del seu àmbit competencial amb la finalitat de donar viabilitat màxima a les actuacions objecte de subvenció o ajut que s'han vist afectades pel context generat per la COVID-19 o per les mesures preses per combatre'l.
I l'article 5.2.b) del decret llei esmentat concreta que l'òrgan concedent pot finançar les despeses realitzades per les persones beneficiàries encara que no s'hagi assolit, totalment o parcialment, l'objecte i finalitat de la subvenció i ajut.
En conseqüència, atès que el tancament dels centres educatius impossibilita el compliment de l'objecte de la subvenció, i amb la finalitat de donar viabilitat màxima a l'actuació objecte de subvenció que s'ha vist afectada pel context generat per la COVID-19, esdevé necessari, per al curs 2019-20, modificar els apartats 1, 5.1,6.1 i 10.2.b) de les bases reguladores de l'Ordre ENS/165/2017, de 21 de juliol, relatius a l'objecte de la subvenció per tal d'adaptar el període objecte de la subvenció al període en què efectivament els centres han funcionat i l'apartat 11.3 de les mateixes bases reguladores, modificades per l'Ordre ENS/84/2018, de 19 de juny, relatiu a la justificació de la subvenció, per tal d'acreditar que les persones beneficiàries han realitzat efectivament la despesa.
Per tant, en ús de les atribucions que m'han estat conferides, i a proposta de la Direcció General de Centres Concertats i Centres Privats,
Modificar, per al curs 2019-20, els apartats següents de les bases reguladores aprovades mitjançant l'Ordre ENS/165/2017, de 21 de juliol i modificades mitjançant l'Ordre ENS/84/2018, de 19 de juny:
Substituir el primer paràgraf de la base reguladora 1 pel redactat següent:
"L'objecte d'aquestes bases és establir el procediment de concessió de subvencions als centres privats concertats d'educació especial destinades al finançament de les despeses de personal dels monitors de menjador, esbarjo i/o transport, durant el curs escolar objecte de la convocatòria, sens perjudici del tancament dels centres d'acord amb l'article 1 de la Resolució SLT/719/2020, de 12 de març, per la qual s'adopten mesures addicionals per a la prevenció i el control de la infecció pel SARS-CoV-2"
Afegir un paràgraf final a la base reguladora 5.1 amb el redactat següent:
"Els criteris establerts en aquest apartat s'aplicaran sens perjudici del tancament dels centres d'acord amb l'article 1 de la Resolució SLT/719/2020, de 12 de març, per la qual s'adopten mesures addicionals per a la prevenció i el control de la infecció pel SARS-CoV-2"
Substituir la base reguladora 6.1 pel redactat següent:
"Són subvencionables les despeses de personal dels monitors realitzades durant el curs objecte de la convocatòria.
- Les nòmines del personal contractat i les despeses corresponents de seguretat social.
- Les factures abonades per l'entitat beneficiària a l'empresa que presta els serveis objecte de subvenció, si escau."
Substituir l'apartat 10.2 b) pel redactat següent:
"Dur a terme l'activitat subvencionada d'acord amb el projecte presentat i en els termes establerts a la base reguladora 6.1, sens perjudici del tancament dels centres d'acord amb l'article 1 de la Resolució SLT/719/2020, de 12 de març, per la qual s'adopten mesures addicionals per a la prevenció i el control de la infecció pel SARS-CoV-2.
Qualsevol canvi en el projecte o calendari presentat s'ha de comunicar i justificar davant l'òrgan instructor amb anterioritat a la finalització del termini d'execució, el qual pot acceptar o no la modificació sol·licitada, si no comporta canvis substancials ni representa un incompliment dels requisits i condicions que estableixen aquestes bases i la convocatòria corresponent.
Els canvis no comunicats o que no hagin estat acceptats de manera expressa, poden donar lloc a la revocació total o parcial de la subvenció."
Afegir un paràgraf final a l'apartat 11.3 amb el redactat següent:
"Amb la finalitat d'acreditar que les persones beneficiàries han realitzat efectivament la despesa i que no s'ha tramitat cap expedient de regulació d'ocupació en relació als llocs de treball vinculats a les actuacions subvencionades, s'hauran d'adjuntar les nòmines, des del mes de març de 2020 fins al mes d'agost de 2020, dels monitors contractats, i en el cas que s'hagi contractat una empresa de serveis, cal presentar una relació de les factures mensuals corresponents al període comprés entre març i agost de 2020 amb els documents que acreditin el seu pagament.".
Així mateix, poden interposar potestativament recurs de reposició, abans del recurs contenciós administratiu, davant l'òrgan que dicta aquest acte, en el termini d'un mes a comptar de l'endemà de la seva publicació al DOGC, d'acord amb el que disposen l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considerin convenient per a la defensa dels seus interessos.